Styremøte 11.11.2015 kl. 18.00 hos Hjalmar Schiøtz.
Til stede: Ronald, Hjalmar, Petter, Jørn Willy og Anni. Varamedlem Ingrid var også til stede.

1. Medlemslister på KlubbAdmin eller på nettet
Anni informerte om at medlemslistene ligger på nett under KlubbAdmin. Der har Jørn Willy og Anni tilgang, i kraft av formann og kasserer vervet. Det ble bestemt at Hjalmar også skal få tilgang til dette, i kraft av nestformann. Er det noe som skal sendes ut til alle medlemmer, kun juniorer, kun damer, kun menn, kun aldersbestemt, er det et samarbeid med styret, og at dette da kan gjøres av formann, nestformann og kasserer.

2. Garasjeleie. 
Det ble enstemmig vedtatt at leien holdes på 250,- pr.md. Lager er lokalisert hos Frode og Anni fra 3.september.

3. Lager
Hjalmar har søkt, og skal fortsette å søke ved å sette inn annonser i gratisavisen Byavisa. Hjalmar har fått respons, men lokaliseringen har ikke vært aktuell. Anni jobber med et alternativ i Slagen, enten kontainer eller i en låve. Hjalmar skal også undersøke mer ang. å kunne dele lager med Flint friidrett. Lydanlegget vårt må lagres inne. Det kan settes hos Hjalmar.

4. Dommerkurs.
Anni ønsker å ta dommerkurs. Vedtatt i styret. Ikke aktuelt å reise veldig langt for å kunne gjennomføre. Anni sjekker opp rundt dette, forespør Bjørn Ustad eller forbundet, eller begge. Klubbens medlemmer med dommerstatus pr. nå er Edvard Ryholt, Bjørn Ustad, Bjørn Skollerud, Hjalmar Schiøtz og Bjørn Martin Næss.

5. Barteløp 
Anni har blitt forespurt om vi kan stille som medarrangør av et barteløp, i november, i forbindelse med kampanjen Movember. Terje Pedersen i kreftforeningen i Tønsberg ønsker å gjennomføre dette i samarbeid med oss og Tønsbergjoggen. Om mulig, ha det samtidig med Adventsløpet. Styret ble enige om at det kan være problematisk hvis vi begynner å støtte enkeltforeninger. Det er mange foreninger som ønsker støtte, og hvem skal vi støtte, hva er viktig. Kreftforeningen oppfattes som i en særstilling, men vi mener at det er bedre at vi som klubb heller kontakter aktuelle foreninger hvis vi ser at vi har kapasitet til det. Styret stemte nei til å være medarrangør til et barteløp. 
Terje Pedersen har også ringt Anni dagen før styremøte og informert om at det ikke blir noe barteløp i år, da ting skjedde på veldig kort varsel, og at de ønsket å vente til neste år og da ha det 1. november som en start på kampanjen Movember.

6. Møte med Bytri 
Petter er innkalt til møte med Bytri i morgen ang. arrangementet i 2016. Petter er skiftesonesjef i 2016 med Hjalmar som assistent. Petter avtaler med Bytri om et evalueringsmøte hvor Petter og Hjalmar stiller. Styret ønsker at det med svømmetraséen taes spesielt opp på dette evalueringsmøtet. Petter hadde fått utskift av regnskapet for Bytri 2015, dette oppbevares sammen med klubbens regnskap for 2015.

7. Forespørsel fra Challenge om vi kan være teknisk arrangør ved arrangementet i 2016. Challenge ½ distanse. Klubben ønsker at vi inngår forhandlinger med arrangør. Må få klarhet i hvor mye som forventes av oss. Petter hadde blitt forespeil at klubben var ønsket som dommere, ansvar i skiftesonen (ikke rigging) og ansvar for innsjekk og utsjekk. Dette er jo noe som vi i klubben er godt kjent med, og som våre medlemmer har utført tilfredsstillende på Bytri. Styret er positivt. Petter skal ta med seg at det foreslås en avtale for 3 år og at det er ønske om eierandeler.
Challenge skal knytte til seg flere klubber på bl.a. Nøtterøy og Tjøme, da løpet skal foregå fra Rosanesparken på Nøtterøy.

8. Møte med Norges Triatlonforbund
Styret vedtok å finne en dato for et møte med forbundet i desember. Forslagsdatoer, 8., 9. og 15. desember. Anni sender en mail til Sverre, klubbutviklingsansvarlig i forbundet. Hjalmar hjelper til med utforming av tekst til medlemmer, som skal sendes pr. mail. Møtet blir et informasjonsmøte fra forbundet, og et medlemsmøte. Forbundet bistår klubber med hjelp til å utvikle klubber og klubbenes arbeid.

9. Crawl-kurs – status
Satsing på junior er ubetinget vellykket. Gode tilbakemeldinger fra juniorene og foreldre. Trenere melder at det er stor fremgang, og at vi må ta vare på juniorene nå, slik at vi ikke mister dem. De voksne på kurset har også hatt veldig god fremgang, og de har også selv meldt tilbake at dette har vært lærerikt. Det er også vært mulig for dem som ikke har deltatt på kurs, å svømme/trene i øvre basseng fra kl. 20.45.

10. Referat fra Tinget
Et vellykket Idrettsting med ca. 22 deltagende klubber og 38 stemmeberettigede personer. Det er 3 fulltidsansatte på Forbundet, og det er tilknyttet dommere og trener til Forbundet. De tre fulltidsansatte er Kari Uglem, generalsekretær, Arild Tveiten, trener og Sverre Arneberg Fredriksen, klubbutviklingsansvarlig. Forbundet utdanner dommere og trenere. 
Det har vært 41 terminfestete stevner i 2015, det vil si 3 stevner pr. helg. 

Det ble annonsert at Forbundet hadde gått til innkjøp av 3 handicap-sykler. De var støttet med midler fra Kulturdepartementet. Syklene har kostet 300.000. Disse er importert fra Danmark.  Kontakter er Team Tvilling i Danmark. De får frem idretten for handicappede i Danmark, og nå har Haugesund Triatlonklubb inngått et samarbeid med Team Tvilling. 
· Oslofjord triatlonklubbs forslag – Triatlonforbundet skal jobbe med å bli likestilt med Svømmeforbundet når det gjelder fordeling av svømmetider i byer og kommuner i Norge, slik at triatlonklubber ikke må være medlem i Svømmeforbundet for å få tildelt svømmetider. Vedtak: Forslaget oversendes det nye styret for administrativ behandling og oppfølging.
· Nordstrand – forslag til endring i NTFs konkurranseregler Lagkonkurranse. Dette var også et forslag fra styret. Her formuleres ikke vedtaket, dette kommer frem i Forbundets referat som vil bli forelagt medlemmene på hjemmesidene.
· Hardangervidda triatlonklubb og Høybråten Stovner IL- forslag om omlegging av aldersklasser og innføring av eliteklasser. «NTFs regelverk oppdateres til å følge ITUs(International Triathlon Union) retningslinjer gir inndeling i elite og aldersbestemte klasser. Dette skal gjelde for junior og oppover. For barn og ungdom skal NIFs regelverk følges som før, Det overlates til NTFs styre å sikre implementeringen av dette så snart det praktisk lar seg gjennomføre». Vedtatt.
· Styret i NTF sitt forslag- endring av lov og konkurransereglement.  Nasjonale regler tas vekk i sin helhet med unntak av pkt 3.1a, 3,4 og 3,7. Disse punktene flyttes fra vedlegg 2, nasjonale regler, til konkurransereglement. Det gjøres nødvendige justeringer for at konkurransereglementet skal tilpasses det internasjonale forbundets regelverk. Vedtatt.
· Styret i NTF sitt forslag- Tekniske delegater- Dommere. Kostnader tilknyttet dette. For å få like konkurransevilkår, øke sikkerhet og sikre nøytrale dommere til alle konkurranser på terminlista, utnevnes tekniske delegater og dommere, til konkurranser, av forbundet.
Forbundet foreslår at kostnadene dekkes av triatlonforbundet sentralt, og at dette dekkes inn ved at dagens ordning med tilskudd til NM-arrangør, som er 10.000,-, oppheves. Styret foreslår at det oppnevnes tekniske delegater og hoveddommere til alle terminfestede arrangementer i sin helhet fra og med sesongen 2017. For sesongen 2016 oppnevnes tekniske delegater og dommere i kategori A og B i arrangementsutvalgets kategorisering av arrangement, I tillegg oppnevnes tekniske delegater til flest mulig at de terminfestede arrangementer. Vedtatt. 
· Forslag fra NTFs styre – Styret ønsker å opprette eget arrangementselskap, hel- eller deleid av Norges triatlonforbund. De bad Tinget om tillatelse til å utrede behovet og deretter opprette selskapet. Det ble Vedtatt med 26 mot 11 stemmer (en stemte ikke).
· Klubbkontingent- Forslag at klubbkontingenten holdes uforandret på 500,- pr. klubb pr. år. Vedtatt.
· Norges Triathlonforbund skal skrive navnet sitt uten «h» på norsk. «H» beholdes i engelskspråklige forbindelser. Vedtatt
· Stategiplan fremlagt. Vedtatt
· Utarbeidet kriterier for tildeling av Forbundets medaljer. Styret får fullmakt til å utarbeide og vedta retningslinjer og kriterier. Dette gjelder Forbundets fortjenestemedalje og Forbundets gullmedalje for aktiv idrett. Styret nedsetter en arbeidsgruppe til å utarbeidet kriteriene. Vedtatt.

Forbundet har også fått ny logo. Kan sees på deres hjemmesider etterhvert. Der er adressen med «h». Det ble ikke tatt opp på Tinget ang. skrivemåte på webadressen.
REFERAT FRA TINGET – SLUTT - 

11. Styret vedtok at referat fra Tønsberg Triathlonklubbs styremøter legges ut på våre hjemmesider.   

12. Styret vedtok å prøve å opprette en juniorgruppe for å kunne ta vare på våre juniorer. Spørre foreldre til deltagere på Tri-Camp og på crawlkurset. Vi kan får hjelp av forbundet. Vedkommende som oppnevnes som juniorkontakt, må ha politiattest. Anni tar oppgaven med å forespørre medlemmer og rapporterertil styret.

13. Vi sees…Fulldistanse 2016 på Ringshaug – har kontroll. Har kommet påmeldinger.

14. Svømmetider i Tønsberg svømmehall. Jørn Willy snakker med bademester for å høre om vi kan fortsette å benytte øvre basseng torsdager fra 20.45. Vi må ha medlemmer/personer tilstede på disse treningene som har sikkerhetskurs. Dette ordner vi med i neste omgang, når vi ser utfallet av forhandlinger med bademesteren.

15. Tidtakingen på Ringshaugdysten og på Fulldistanse. Topptid er ikke sikre om de har kapasitet. Har hørt med flere firmaer og skal høre med enda flere. Disse er en del dyrere enn Topptid, slik at startkontingenten nok må økes noe på Dysten. Petter skal kontakte Topptid en gang til, og undersøker med andre firmaer videre. Avgjørelse om hvilket selskap som skal benyttes til tidtaking, tar styret via mail slik at vi kan få åpnet påmelding så snart som mulig.

16. [bookmark: _GoBack]Skade på et medlems bil under opprigging av Dysten. Klubben har vedtatt tidligere å dekke egenandelen på forsikringen ved skade på medlemmers bil oppstått i forbindelse med dugnadsarbeid, dog bare opp til kr 3000. Her dekkes da denne skaden med kr 3000.

17. Få ut mer om vår samarbeidspartner Sport1 Revetal. Det er en kjempefin avtale vi har fått i havn her. Så dette må mer ut til medlemmene.

18. Kystleden. Her skal Jørn Willy i forhandling slik at alle involverte parter kan bli fornøyd.

Styremøtet hevet kl. 22.15

Anni Vittersø
referent






